16-3/2016/P.

**Jegyzőkönyv**

**Készült**: a Zala Megyei Közgyűlés **Pénzügyi Bizottsága** 2016. április 28-án a Megyeháza, Zrínyi Miklós tanácskozó termében tartott üléséről

**Jelen voltak**: a mellékelt jelenléti ív szerint

**Napirendi pontok:**

1. A Muravidéki Magyar Önkormányzati Nemzeti Közösség és a Zala Megyei Önkormányzat között 2016. évre kötendő Együttműködési Megállapodás elfogadása
2. A Zala Megyei Területfejlesztési Ügynökség Közhasznú Nonprofit Kft 2015. évi egyszerűsített éves beszámolójának és közhasznúsági mellékletének elfogadása
3. A Zala Megyei Önkormányzati Hivatal 2015. évi belső ellenőrzési jelentése.

**Zakó László:** az együttes ülést követően a Pénzügyi Bizottság folytatja munkáját, megállapította, hogy a bizottság határozatképes.

1. **Napirend**

**A Muravidéki Magyar Önkormányzati Nemzeti Közösség és a Zala Megyei Önkormányzat között 2016. évre kötendő Együttműködési Megállapodás elfogadása**

**Zakó László:** az előterjesztést írásban megkapták.

**Dr. Mester László:** 2012. év óta minden évben csökkentett összeggel ugyan, de támogatja az önkormányzat a Muravidéki Magyar Önkormányzati Nemzeti Közösséget. Elszámoltak a tavaly kapott támogatással, nincs akadálya, hogy a beérkezett kérelmüket támogassa az Önkormányzat.

**Zakó László:** Emlékszik a tavalyi előterjesztésre, és összehasonlítva az ideivel, arra a megállapításra jutott, hogy ugyanaz a program. Programszínesítésre nincs lehetőség?

**Dr. Mester László:** a kérelmükben ezt a négy célt határozták meg, az Önkormányzat nem mondhatja meg, hogy mire kérjék a támogatást.

**Zakó László:** az előterjesztést további kérdés, hozzászólás hiányában szavazásra bocsátja.

**16/2016. (IV.28.) PB számú határozat**

A Zala Megyei Közgyűlés Pénzügyi Bizottsága a „Muravidéki Magyar Önkormányzati Nemzeti Közösség és a Zala Megyei Önkormányzat között 2016. évre kötendő Együttműködési Megállapodás elfogadása” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **Napirend**

**A Zala Megyei Területfejlesztési Ügynökség Közhasznú Nonprofit Kft 2015. évi egyszerűsített éves beszámolójának és közhasznúsági mellékletének elfogadása**

**Zakó László:** felkéri Bali Józsefet a napirendi pont szóbeli kiegészítésére.

**Bali József:** a beszámoló a szokásos módon került összeállításra. Tavaly zárultak a projektek. A Felügyelő Bizottság véleményezte az anyagot, és a határozati javaslatot változatlan formában elfogadásra javasolja.

**Zakó László:** az anyaghoz csatolva lett a könyvvizsgáló által készített független könyvvizsgálói jelentés. További kérdése nincs. A bizottság részéről sincs kérdés, hozzászólás, észrevétel. A napirendi pontot elfogadásra szavazásra bocsátja.

**17/2016. (IV.28.) PB számú határozat**

A Zala Megyei Közgyűlés Pénzügyi Bizottsága a „ A Zala Megyei Területfejlesztési Ügynökség Közhasznú Nonprofit Kft 2015. évi egyszerűsített éves beszámolójának és közhasznúsági mellékletének elfogadása” című napirendi pontot 4 igen szavazattal egyhangúlag a Közgyűlésnek elfogadásra javasolja.

1. **Napirend**

**A Zala Megyei Önkormányzati Hivatal 2015. évi belső ellenőrzési jelentése**

**Zakó László:** részletes kimutatás készül. Felkéri Dr. Mester Lászlót a napirendi pont szóbeli kiegészítésére.

**Dr. Mester László:** Tavalyi évben az Önkormányzat és a Kft pályázatainak utóellenőrzése volt betervezve, ugyanis a kolléganő csak részmunkaidőben látta el a belső ellenőrzési feladatokat. Idén már teljes munkaidőben látja el a kolléganő a munkáját.

**Zakó László:** az intézkedési tervben előírtakat kijavították. További kérdés, hozzászólás hiányában a napirendi pontot szavazásra bocsátja.

**18/2016. (IV.28.) PB számú határozat**

A Zala Megyei Közgyűlés Pénzügyi Bizottsága a „ A Zala Megyei Önkormányzati Hivatal 2015. évi belső ellenőrzési jelentése” című napirendi pontot 4 igen szavazattal egyhangúlag a Közgyűlésnek elfogadásra javasolja.

**Zakó László:** megköszönte a Bizottság tagjainak munkáját, és az ülést bezárta.

K.m.f.

|  |  |
| --- | --- |
| ***Zakó László s.k.****a bizottság elnöke* | ***Pintér László s.k.****a bizottság alelnöke* |